CELEX: 62017TN0798
Language: da
Date: 2017-12-08 00:00:00
Title: Sag T-798/17: Sag anlagt den 8. december 2017 — De Masi og Varoufakis mod ECB

5.2.2018   
            
            
               DA
            
            
               Den Europæiske Unions Tidende
            
            
               C 42/39
            
         Sag anlagt den 8. december 2017 — De Masi og Varoufakis mod ECB
   (Sag T-798/17)
   (2018/C 042/55)
   Processprog: tysk
   
      Parter
   
   
      Sagsøgere: Fabio De Masi (Hamburg, Tyskland) og Yanis Varoufakis (Athen, Grækenland) (ved professor A. Fischer-Lescano)
   
      Sagsøgt: Den Europæiske Centralbank
   
      Sagsøgernes påstande
   
   
               —
            
            
               Den afgørelse, der blev meddelt ved skrivelse af 16. oktober 2017 fra Den Europæiske Centralbanks direktion, hvormed der blev givet afslag på sagsøgernes begæring om aktindsigt i Den Europæiske Centralbanks dokument »Responses to questions concerning the interpretation of Art. 14.4 of the Statute of the ESCB and of the ECB« af 23. april 2015, annulleres.
            
         
               —
            
            
               Den Europæiske Centralbank tilpligtes at betale sagsomkostningerne, herunder eventuelle intervenienters sagsomkostninger, i henhold til artikel 87, stk. 2, i Rettens procesreglement.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgerne anført to anbringender.
   
               1.
            
            
               Første anbringende om en fejlagtig anvendelse af artikel 4, stk. 2, andet led, i Den Europæiske Centralbanks afgørelse af 4. marts 2004 om aktindsigt i Den Europæiske Centralbanks dokumenter (ECB/2004/3) (1)
               
               
                           —
                        
                        
                           Sagsøgerne har gjort gældende, at en offentliggørelse af den omtvistede juridiske udtalelse ikke ville skade sagsøgtes juridiske rådgivning, og at der foreligger en mere tungtvejende offentlig interesse i offentliggørelsen heraf. Afgørelsen er desuden behæftet med en manglende interesseafvejning og manglende begrundelse.
                        
                     
         
               2.
            
            
               Andet anbringende om en fejlagtig anvendelse af artikel 4, stk. 3, første afsnit, i Den Europæiske Centralbanks afgørelse af 4. marts 2004 om aktindsigt i Den Europæiske Centralbanks dokumenter (ECB/2004/3)
               
                           —
                        
                        
                           Den interne brug af den omtvistede juridiske udtalelse som led i drøftelser og indledende konsultationer inden for Den Europæiske Centralbank eller til udveksling af synspunkter mellem Den Europæiske Centralbank og de nationale banker ville ikke blive skadet af en offentliggørelse.
                        
                     
         
      (1)  Den Europæiske Centralbanks afgørelse af 4.3.2004 om aktindsigt i Den Europæiske Centralbanks dokumenter (ECB/2004/3) (EUT 2004, L 80, s. 42).